दोनों समाजों का भूगोल एक जैसा है। भाषा और धार्मिक वातावरण भी एक है। हमारी जो सामाजिक अर्थव्यवस्था है आर्थिक प्रभाव डालने वाले कारक भी एक जैसे हैं। सामाजिक विशेषता और संरचना एक जैसी है। प्रतिक्रिया एक जैसी है। दूरियां नहीं हैं। दोनों देश बाहरी दुनिया को एक जैसे ही देखते हैं। गरीबी भी एक ही प्रकार की है। हमारा समाज अर्ध सामंतवादी रहा है और भारत में भी सामंतवाद के अवशेष किसी न किसी रूप में हैं। सामाजिक स्तरीकरणवाला वर्गीकृत समाज है। हमारे यहां की गरीबी का जो स्वरूप है वह मिलता-जुलता है। दोनों ही देशों में भाग्यवाद है, जिसका गरीबी के साथ गहरा रिश्ता है। इस प्रकार नेपाल और भारत में सामंतवाद, सामाजिक स्तरीकरण और भाग्यवाद तीन ऐसे कारण हैं जो दोनों देशों में गरीबी के मूल कारण हैं।